Diari Oficial de la Generalitat Valenciana


Sumari del DOGV 4098, del 02-10-2001 (2001/9285)

Notificació de la denegació de la desqualificació voluntària sol·licitada per Llar Levante, SL de l'habitatge emparat en l'expedient 46-1G-314/97/021.
------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9285


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la denegació de la desqualificació voluntària sol·licitada per Llar Levante, SL de l'habitatge emparat en l'expedient 46-1G-314/97/021. [2001/M9285]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de la denegació de la desqualificació voluntària sol·licitada per Llar Levante, SL, per no haver pogut practicar en el seu domicili.
  
Aquest servei territorial, amb data 20 de juny de 2001, ha dictat la resolució següent:
  
Vist l'escrit de Llar Levante, SL, pel qual sol·licita la desqualificació voluntària d'un dels habitatges emparats en l'expedient 46-1G-314/97/021, situat a Aldaia, carrer de Sant Cristòfol, número 1, porta 24, i en atenció als següents:
  
Antecedents de fet
  
1. L'expedient 46-1G-314/97/021, promogut, entre d'altres, per Llar Levante, SL, per a la construcció de 24 habitatges de protecció oficial al carrer de Sant Cristòfol, d'Aldaia, va ser qualificat provisionalment el 29 de gener de 1999, i ha obtingut la qualificació definitiva el 19 de desembre de 2000.
  
2. Que mitjançant escrit presentat l'11 de juny de 2001, Llar Levante, SL sol·licita la desqualificació voluntària d'un dels habitatges emparats en el citat expedient, el situat al carrer de Sant Cristòfol, número 1, porta 24.
  
3. Que Llar Levante, SL és propietària de l'habitatge abans indicat en virtut de l'escriptura de declaració d'obra nova en construcció atorgada, entre d'altres, per l'expressada mercantil amb data 12 de febrer de 1999 davant del notari de València, el senyor Francisco Badía Gascó, al número 263 del seu protocol.
  
Fonaments de dret
  
1. L'article 147 del Decret 2114/1968, de 24 de juliol, que aprova el Reglament sobre Habitatges de Protecció Oficial, determina que els propietaris d'habitatges de protecció oficial podran demanar la desqualificació voluntària dels seus habitatges, que es podrà concedir amb caràcter discrecional i sempre que d'aquesta no es deriven perjuís per a tercers.
  
Sobre això cal assenyalar que els plans d'habitatge i els convenis anuals determinen una quota màxima d'habitatges que poden ser objecte de qualificació. Per consegüent, quan es desqualifiquen habitatges que s'han qualificat dins dels objectius anuals del pla, hi ha un perjuí per a aquells tercers que, reunint els requisits per a accedir a habitatges amb ajudes públiques, no ho han pogut fer per esgotament de la quota assignada a la comunitat autònoma de què es tracte.
  
2. Una vegada concedida la qualificació definitiva només podrà ser modificada o anul·lada pels procediments de revisió establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons s'estableix en l'article 98 del citat Decret 2.114/1968, de 24 de juliol, i l'article 2 del Reial Decret 3.148/1978, de 10 de novembre, pel qual es desenvolupa el Reial Decret 31/1978, de 31 d'octubre, sobre política d'habitatge.
  
Vistos els antecedents de fet i els fonaments de dret abans citats, aquest servei territorial resol:
  
Denegar la desqualificació voluntària sol·licitada Llar Levante, SL de l'habitatge de la seua propietat emparat en l'expedient 46-1G-314/97/021, situat a Aldaia, carrer de Sant Cristòfol, número 1, porta 24.
  
Contra la present resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes, comptador des de l'endemà de la recepció de la seua notificació, de conformitat amb el que disposa l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener.
  
Cosa que se li comunica perquè en prenga coneixement i tinga els efectes corresponents.
  
València, 20 de juny de 2001.-El cap del servei territorial: Luis Rodríguez Piernas.»